CELEX: 52018PC0261
Language: lv
Date: 2018-05-08
Title: Priekšlikums PADOMES DIREKTĪVA, ar ko attiecībā uz Itālijas pašvaldības Kampione d’Italia un Lugano ezera Itālijas ūdeņu iekļaušanu Savienības muitas teritorijā un Direktīvas 2008/118/EK teritoriālajā piemērošanā groza Direktīvas 2006/112/EK un 2008/118/EK

EIROPAS KOMISIJA
            Briselē, 8.5.2018
            COM(2018) 261 final
            2018/0124(CNS)
            Priekšlikums
            PADOMES DIREKTĪVA,
            ar ko attiecībā uz Itālijas pašvaldības Kampione d’Italia un Lugano ezera Itālijas ūdeņu iekļaušanu Savienības muitas teritorijā un Direktīvas 2008/118/EK teritoriālajā piemērošanā groza Direktīvas 2006/112/EK un 2008/118/EK
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Pēc Itālijas lūguma Itālijas pašvaldība Kampione d’Italia un Lugano ezera Itālijas ūdeņi būtu jāiekļauj ES muitas teritorijā un Savienības teritorijā, kurām piemēro Direktīvu 2008/118/EK par akcīzes nodokļa piemērošanas vispārēju režīmu
                  1
                (“Akcīzes nodokļa direktīva”). Abu teritoriju kā Itālijas eksklāvu ģeogrāfiskā atrašanās vieta Šveices teritorijā ir vēsturiski pamatojusi to izslēgšanu no ES muitas teritorijas, bet Itālija uzskata, ka šī izslēgšana vairs nav vajadzīga, jo īpaši tāpēc, ka pretējā gadījumā Šveice tagad vēlas tās iekļaut savā muitas teritorijā. Tādēļ tā lūdz šīs abas teritorijas iekļaut ES muitas teritorijā un Savienības teritorijā, kurām piemēro Akcīzes nodokļa direktīvu.  Tiek ierosināts, ka šis grozījums būtu jāpiemēro no 2019. gada 1. janvāra.
            
            
               Itālija uzskata, ka Itālijas pašvaldības Kampione d’Italia un Lugano ezera Itālijas ūdeņu iekļaušana ES muitas teritorijā un akcīzes direktīvas darbības jomā nav saderīga ar pievienotās vērtības nodokļa īpašas sistēmas piemērošanas saglabāšanu un jo īpaši ar šo teritoriju turpmāku izslēgšanu no Direktīvas 2006/112/EK par kopējo pievienotās vērtības nodokļa sistēmu
                  2
                (“PVN direktīva”) teritoriālās piemērošanas. Ir būtiski nodrošināt vienlīdzīgus konkurences apstākļus ar apkārtējo Šveices ekonomisko kontekstu, izmantojot vietējo netiešo nodokļu piemērošanu atbilstīgi Šveices pievienotās vērtības nodoklim. Tāpēc, lai šīs teritorijas iekļautu ES muitas teritorijā un Savienības teritorijā, kurām piemēro akcīzes direktīvu, ir nepieciešama tikai formāla PVN direktīvas izmaiņa, pārvietojot tās no 6. panta 2. punkta (teritorijas, kas nav ES muitas teritorijas daļa, kura ir izslēgta no PVN direktīvas teritoriālās piemērošanas) uz 6. panta 1. punktu (teritorijas, kas ir ES muitas teritorijas daļa, kura ir izslēgta no PVN direktīvas teritoriālās piemērošanas).
            
            
               Priekšlikums grozīt Akcīzes nodokļa direktīvu un PVN direktīvu ir cieši saistīts ar Savienības Muitas kodeksa grozījumu. Tāpēc šie grozījumi būtu jāpiemēro no tā paša datuma. Lai nodrošinātu labāku pārvaldību un administratīvo organizāciju, Itālija norādīja, ka šiem grozījumiem būs jāstājas spēkā 1. janvārī pēc to pieņemšanas un jebkurā gadījumā ne agrāk kā 2019. gada 1. janvārī.
            
            
               •Saskanība ar citām Savienības politikas jomām
            
            
               
                  Akcīzes nodokļa direktīvas un PVN direktīvas izmaiņas radušās sakarā ar izmaiņām Regulā (ES) Nr. 952/2013
                     3
                  , ar ko izveido Savienības Muitas kodeksu.
               
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               
                  Līguma par Eiropas Savienības darbību 113. pants. Minētajā pantā paredzēts, ka Padome saskaņā ar īpašu likumdošanas procedūru pēc apspriešanās ar Eiropas Parlamentu un Ekonomikas un sociālo lietu komiteju, ar vienprātīgu lēmumu pieņem noteikumus par dalībvalstu noteikumu saskaņošanu netiešo nodokļu jomā.
               
            
            
               •Subsidiaritāte (neekskluzīvas kompetences gadījumā)
            
            
               
                  Tiek saskaņota Akcīzes nodokļa direktīvas un PVN direktīvas ģeogrāfiskā piemērošanas joma. Dalībvalstis nedrīkst piemērot atšķirīgu ģeogrāfiskās darbības jomu.
               
            
            
               •Proporcionalitāte
            
            
               
                  Ar ierosināto grozījumu paredz tikai to, kas ir vajadzīgs, lai risinātu aktuālos jautājumus, un tādējādi sasniegtu Līguma mērķus nodrošināt pienācīgu un efektīvu iekšējā tirgus darbību.
               
               
                  Šis priekšlikums atbilst proporcionalitātes principiem, kas izklāstīti Līguma par Eiropas Savienību 5. panta 4. punktā.Šā grozījuma pamatā ir Itālijas valdības politisks lēmums. Tas neietekmē citas dalībvalstis.
               
            
            
               •Juridiskā instrumenta izvēle
            
            
               
                  Padomes direktīva.
               
            
            
               •Skaidrojošie dokumenti (attiecībā uz direktīvām)
            
         
         
            
               Paziņojums par dalībvalstu veiktiem transponēšanas pasākumiem nav jāpapildina ar skaidrojošu dokumentu, kurā skaidrota saikne starp direktīvas komponentiem un valstu pieņemto transponēšanas instrumentu attiecīgajām daļām, jo izmaiņas attiecas tikai uz vienu noteikumu gan Akcīzes nodokļa direktīvā, gan PVN direktīvā.
            
            
               2018/0124 (CNS)
            
            
               Priekšlikums
            
            
               PADOMES DIREKTĪVA,
            
            
               ar ko attiecībā uz Itālijas pašvaldības Kampione d’Italia un Lugano ezera Itālijas ūdeņu iekļaušanu Savienības muitas teritorijā un Direktīvas 2008/118/EK teritoriālajā piemērošanā groza Direktīvas 2006/112/EK un 2008/118/EK
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 113. pantu,
            
            
               ņemot vērā Eiropas Komisijas priekšlikumu,
            
            
               pēc leģislatīvā akta projekta nosūtīšanas valstu parlamentiem,
            
            
               ņemot vērā Eiropas Parlamenta atzinumu
                  4
               ,
            
            
               ņemot vērā Eiropas Ekonomikas un sociālo lietu komitejas atzinumu
                  5
               ,
            
            
               saskaņā ar īpašu likumdošanas procedūru,
            
            
               tā kā:
            
            
               (1)Itālija 2017. gada 18. jūlija vēstulē lūdza Itālijas pašvaldību Kampione d’Italia un Lugano ezera Itālijas ūdeņus iekļaut Savienības muitas teritorijā, kā noteikts Eiropas Parlamenta un Padomes Regulā (ES) Nr. 952/2013
                  6
               , kā arī Padomes Direktīvas 2008/118/EK
                  7
                teritoriālajā darbības jomā akcīzes nodokļa nolūkā, atstājot šīs teritorijas ārpus Padomes Direktīvas 2006/112/EK
                  8
                teritoriālās darbības jomas pievienotās vērtības nodokļa nolūkā.
            
            
               (2)Itālijas pašvaldība Kampione d’Italia, kas ir Itālijas eksklāvs Šveices teritorijā, un Lugāno ezera Itālijas ūdeņi būtu jāiekļauj Savienības muitas teritorijā, jo vairs nav piemērojami vēsturiskie iemesli, kuri attaisno šo teritoriju izslēgšanu, piemēram, izolācija un ekonomiskas grūtības. To pašu iemeslu dēļ šīs teritorijas būtu jāiekļauj Direktīvas 2008/118/EK teritoriālajā piemērošanā.
            
            
               (3)Tomēr Itālija vēlas turpināt šo teritoriju izslēgšanu no Direktīvas 2006/112/EK par kopējo pievienotās vērtības nodokļa sistēmu teritoriālās piemērošanas, jo tas ir būtiski, lai saglabātu vienlīdzīgus konkurences apstākļus starp ekonomikas dalībniekiem, kas veic uzņēmējdarbību Šveicē un Itālijas pašvaldībā Kampione d’Italia, izmantojot vietējo netiešo nodokļu režīma piemērošanu atbilstīgi Šveices pievienotās vērtības nodokļa sistēmai.
            
            
               (4)Direktīvu 2006/112/EK un 2008/118/EK grozījumi ir cieši saistīti ar Regulas (ES) Nr. 952/2013
                  9
                grozījumiem attiecībā uz Savienības muitas teritorijas teritoriālo darbības jomu. Tāpēc valstu veiktie transponēšanas pasākumi saistībā ar minētajiem grozījumiem būtu jāpiemēro no tā paša datuma kā Regulas (ES) Nr. 952/2013 grozījums.
            
            
               (5)Tādēļ attiecīgi būtu jāgroza Direktīvas 2006/112/EK un 2008/118/EK,
            
            
               IR PIEŅĒMUSI ŠO DIREKTĪVU.
            
            
               1. pants
            
         
         
            
               Direktīvu 2006/112/EK groza šādi:
            
            
               (1)
                     direktīvas 6. panta 1. punktam pievieno šādu f) un g) apakšpunktu:
            
            
               “f)
                     Kampione d'Italia;
            
            
               g)
                     Lugāno ezera Itālijas ūdeņiem.”;
            
            
               (2)
                     direktīvas 6. panta 2. punkta f) un g) apakšpunktu svītro.
            
            
               2. pants
            
            
               Direktīvu 2008/118/EK groza šādi:
            
            
               (1)
                     direktīvas 5. panta 3. punkta f) un g) apakšpunktu svītro.
            
            
               3. pants
            
            
               1.Dalībvalstis vēlākais līdz 2018. gada 31. decembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus.
            
            
               Tās piemēro minētos noteikumus no 2019. gada 1. janvāra.
            
            
               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
            
            
               2.Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.
            
            
               4. pants
            
            
               Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               5. pants
            
            
               Šī direktīva ir adresēta dalībvalstīm.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        Padomes Direktīva 2008/118/EK (2008. gada 16. decembris) par akcīzes nodokļa piemērošanas vispārēju režīmu, ar ko atceļ Direktīvu 92/12/EEK (OV L 9, 14.1.2009., 12. lpp.).
               
               
                  
                     (2)
                  
                        Padomes Direktīva 2006/112/EK (2006. gada 28. novembris) par kopējo pievienotās vērtības nodokļa sistēmu  (OV L 347, 11.12.2006., 1. lpp.).
               
               
                  
                     (3)
                  
                        Eiropas Parlamenta un Padomes Regula (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).
               
               
                  
                     (4)
                  
                        OV C , , . lpp.
               
               
                  
                     (5)
                  
                        OV C , , . lpp.
               
               
                  
                     (6)
                  
                        Eiropas Parlamenta un Padomes Regula (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).
               
               
                  
                     (7)
                  
                        Padomes Direktīva 2008/118/EK (2008. gada 16. decembris) par akcīzes nodokļa piemērošanas vispārēju režīmu, ar ko atceļ Direktīvu 92/12/EEK (OV L 9, 14.1.2009., 12. lpp.).
               
               
                  
                     (8)
                  
                        Padomes Direktīva 2006/112/EK (2006. gada 28. novembris) par kopējo pievienotās vērtības nodokļa sistēmu (OV L 347, 11.12.2006., 1. lpp.).
               
               
                  
                     (9)
                  
                        Ar grozījumiem, kas izdarīti ar Regulu (EK) Nr. XXX.